Godkendelse af kvalitetsstandarder på Servicelovens §95 samt §96 (Ordninger 
for Borgerstyrede Personlig Assistance) 
Sagsfremstilling 
17.    Godkendelse af kvalitetsstandarder på Servicelovens §95 samt §96 (Ordninger for 
Borgerstyrede Personlig Assistance)  
                                                                                                                        Åbent 
Sagsnr.: 326-2015-53183       J.nr.: 27.03.00            Esben Thygesen.: 326-2015-382071 
  
[adresse] 
Socialudvalget godkendte d. 5. februar 2015 procesplanen for det videre arbejde med fokusområder. Denne 
procesplan indeholdt bl.a. beslutningen om, at der i løbet af 2015 skulle udarbejdes et udkast til kvalitetsstandarder 
til godkendelse på Socialudvalgets møde i november 2015. 
  
Vedtagelsen af budget 2016 (U23) medfører desuden, at der administrationen i 2016 samt overslagsårene 2017-
2019 skal finde besparelser gennem en kvalitetssikring af sagsbehandlingen i forhold til Servicelovens § 95 samt § 
96 
  
Administrationen har i juni startet et samarbejde med revisionsfirmaet BDO for at sikre denne kvalitetssikring. 
  
BDO har desuden vurderet at der kan justeres på følgende tildelingskriterier i Kalundborg kommune ved BPA- 
sagerne. De tildelingskriterier, der er justeret, er:  
- Estimatet for sygefravær 
- MUS-samtaler, personalemøder mv.  
- Rummelighedstillægget.  
  
På baggrund af denne vurdering har administrationen i samarbejde med BDO udarbejdet kvalitetsstandarder for 
§95 samt §96 (se vedhæftede bilag). 
Formålet med kvalitetsstandarderne er at sikre en sammenhæng mellem det politisk fastsatte serviceniveau, som 
Socialudvalget fastlægger, og den indsats, der visiteres og leveres til Kalundborg Kommunes borgere. 
  
Kvalitetsstandarderne består af en beskrivelse af Kalundborg Kommunes visitationspraksis samt hvordan 
kvalitetsstandarderne på de enkelte paragrafområder anvendes i relation til den enkelte borgers tildeling af ydelse(r) 
inden for dette område. 
  
Det er administrationens vurdering, at Kataloget for Kvalitetsstandarder og Indsatser kvalificeret beskriver det 
fremtidige forventede kommunale serviceniveau. Administrationen vurderer, at ændringen alene vil omfatte 
arbejdsgiver rolledelen, hvorfor servicen for borgeren som sådan ikke vil ændres på baggrund af 
kvalitetsstandarderne. 
  
BEHANDLING 
Direktionen, Socialudvalget, Handicaprådet, Socialudvalget, Økonomiudvalget, Kommunalbestyrelsen. 
  
INDSTILLING 
Direktøren indstiller:  
l At kvalitetsstandarderne sendes i høring i Handicaprådet  
l At Kommunalbestyrelsen godkender kvalitetsstandarderne.  
  
ØKONOMISKE KONSEKVENSER 
Vedtagelsen af Budget 2016 medfører, at der i 2016 spares 250.000 kr., samt at der i overslagsårene 2017-2019 
spares 500.000 årligt. 
  
Direktionens møde den 3. november 2015: 
Direktionen vedtog at anbefale direktørens indstilling. 
Socialudvalgets møde den 5. november 2015: 
Udvalget vedtog at anbefale indstillingen. 
  
Handicaprådets møde den 10. november 2015: 
Rådet havde nogle indholdsmæssige ønsker til ændringer til § 95-kvalitetstandarden og § 96-kvalitetsstandarden. 
Ændringerne fremgår af vedhæftede bilag. 
Rådet anbefaler, med disse tilføjelser, kvalitetsstandarderne på § 95 og 96, samt Brugerhåndbogen. 
  
Socialudvalgets møde den 26. november 2015: 
Udvalget vedtog at anbefale Handicaprådets indstillinger. 
  
Administrativ tilføjelse den 1. december 2015: 
De af Handicaprådet og Socialudvalget anbefalede ændringer i kvalitetsstandarderne er indskrevet i vedhæftede 
forslag til kvalitetsstandarder. 
Økonomiudvalgets møde den 9. december 2015: 
Udvalget vedtog at anbefale Socialudvalgets indstilling. 
  
Bilag 
  
  
  
  
  
Kommunalbestyrelsens møde den 16. december 2015: 
Kommunalbestyrelsen vedtog at godkende Økonomiudvalgets indstilling. 
Rettelser fra Handicaprådets møde den 10. november 2015 
326-2015-382977 
Brugerhåndbog for Servicelovens §95 og §96 endeligt forslag 
326-2015-385278 
Kvalitetsstandard for Servicelovens §95 endeligt forslag 
326-2015-385275 
Kvalitetsstandard for Servicelovens §96 endeligt forslag 
326-2015-385274 
